
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμήματος της πολεοδομικής ενότητας «Χα¬ 
ραυγή 8» του Δήμου Αχαρνών (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ . 

ϊ-χοντας υπόψη: 

1.. Τις διατάξεις των άρθρων 6 (παρ. 1, 4, 5 και 6) και 7 και (παρ. 1, 2 και 
4) του Ν. 1337/1983 «Επέκταση των πολεοδομικών σχεδίων οικιστική ανά¬ 
πτυξη και σχετικές ρυθμίσεις» (Α' 33), όπως το άρθρο 6 τροποποιήθηκε με την 
παράγρ. 2 του άρθρου 8 του Ν. 1512/1986 τροποποίηση και συμπλήρωση πο¬ 
λεοδομικών διατάξεων, ρύθμιση συναφών θεμάτων του Ταμείου Νομικών» 
(Α’4). 

2. Τις διατάξεις του άρθρου 3 του Ν. Δ/τος της 17.7.1923 «Περί σχεδίων 
πόλεων κ.λπ.» όπως το άρθρο 3 μεταγενέστερα τροποποιήθηκε και συμπληρώ¬ 
θηκε. 

3. Τις διατάξεις των άρθρων 6 (παρ. 1),7,8,9τουΝ. 1577/1985 «Γενικός 
Οικοδομικός Κανονισμός» (Α' 210), όπως τροποποιήθηκαν με το άρθρο 13 
(παρ. 1, 2, 3) του Ν. 1647/1986 Οργανισμός Κτηματολογίου και Χαρτογρα¬ 
φήσεων Ελλάδας ΟΚΧΕ» (Α' 141) και το άρθρο 1 (παρ. 3, 4) του Ν. 1772/ 
1988 «Τροποποίηση διατάξεων του Ν. 1577/1985 «ΓΟΚ» και άλλες σχετικές 
διατάξεις» (Α' 91). 

4. Τις διατάξεις της παραγράφου 1 (περ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

5. Την υπ’ αριθ. 4941/514/1.2.1989 απόφαση του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων «Έγκριση Γενικού Πο- 
λεοδομικού Σχεδίου του Δήμου Αχαρνών» (Ν. Αττικής) (Δ 145). 

6. Την υπ’ αριθ: 79403/5072/1989 απόφαση του Υπουργού Περιβάλλο- 
νφος, Χωροταξίας και Δημοσίων Έργων «Έγκριση πολεοδομικής προμελέτης 
4ης πολεοδομικής ενότητος Χαραυγής Β' του Δήμου Αχαρνών (Ν. Αττικής)». 

7. Τις υπ’ αριθ. 240/1987 και 1/1 έως 1/33/1988 γνωμοδοτήσεις του 
δημοτικού συμβουλίου Αχαρνών (Ν. Αττικής). 

8. Την υπ’ αριθ. 3/1989 γνωμοδότηση του Συμβουλίου Χωροταξίας, Οικι¬ 
σμού και Περιβάλλοντος Ανατολικής Αττικής. 

9. Την υπ’ αριθ. 759/1989 γνωμοδότηση του Συμβουλίου της Επικράτειας 
με πρόταση του Υπουργού Περιβάλλοντος, Χωροταξίας και Δημοσίων Εργων, 
αποφασίζουμε: 

Άρθρο 1. 

Εγκρίνεται το πολεοδομικό σχέδιο τμήματος της πολεοδομικής ενότητας 
«Χαραυγή Β'» του Δήμου Αχαρνών (Ν. Αττικής) με τον καθορισμό οικοδομήσι¬ 
μων χώρων, οδών, πεζοδρόμων, κοινοχρήστων χώρων, πλατειών, Ιερών 
Ναών, Δημοτικών σχολείων, χώρων παιδικών χαρών, βρεφονηπιακών σταθ¬ 
μών, αθλητικών εγκαταστάσεων, χώρων επιφανειακών ορυγμάτων για διέ¬ 
λευση σιδηροδρομικής γραμμής, χώρου αθλητικών εγκαταστάσεων — πλατείας, 
υπαιθρίου θεάτρου, πολιτιστικού κέντρου, χώρου ανοικτού στίβου - γυμναστη¬ 
ρίου — κολυμβητηρίου — γηπέδων - στάθμευσης όπως οι ρυθμίσεις αυτές φαίνο¬ 
νται στα σχετικά τέσσερα (4) χρωματισμένα πρωτότυπα διαγράμματα σε κλί¬ 
μακα 1:1000 που θεωρήθηκαν από τον Προϊστάμενο της Δ/νσης Τοπογραφι¬ 
κών Εφαρμογών με την υπ’ αριθ. 81697/1989 πράξη του και που αντίτυπά 
τους σε φωτοσμίκρυνση δημοσιεύονται με το παρόν διάταγμα. 


Άρθρο 2. 

Εγκρίνεται, όπως διατυπώνεται στα επόμενα άρθρα, ο Πολεοδομικός Κανο¬ 
νισμός της περιοχής της οποίας το πολεοδομικό σχέδιο εγκρίνεται με το άρθρο 1 
του παρόντος.___'_ 

Άρθρο 3. 

Στο πρόσωπο των οικοπέδων οικοδομημένων ή μη που βρίσκονται στην πε- 
ριοχή-της οποίας εγκρίνεται το-πολεοδομικό σχέδιο επιβάλλεται προκήπιο πλά¬ 
τους ενός και μισού (1,50) μέτρων, δύο (2), δύο και μισού (2,5), τριών (3), τεσ¬ 
σάρων (4), πέντε (5) και έξι (6) μέτρων όπως φαίνεται στα ίδια διαγράμματα. 

Άρθρο 4. 

Καθορίζεται η χρήση γενικής κατοικίας σ’ όλη την περιοχή όπως προσδιορί¬ 
ζεται με το άρθρο 3 του από 23.2.1987 Π. Δ/τος (ΔΊ66). 

Άρθρο 5. 

Τα ελάχιστα όρια εμβαδού και προσώπου καθώς και οι λοιποί όροι και περιο¬ 
ρισμοί δόμησης των οικοπέδων ορίζονται ως εξής: 

1. Ελάχιστο πρόσωπο: δέκα (10) μέτρα. 

- Ελάχιστο εμβαδόν: τετρακόσια (400) τ.μ. 

2. Κατά παρέκκλιση των διατάξεων της προηγουμένης παραγράφου θεω¬ 
ρούνται άρτια και οικοδομήσιμα: 

α) τα οικόπεδα τα οποία κατά τη δημοσίευση του παρόντος διατάγματος 
έχουν: 

- Ελάχιστο πρόσωπο: έξι (6) μέτρα. 

- Ελάχιστο εμβαδόν: εκατό (100) τ.μ. 

β) Τα οικόπεδα τα οποία προκύπτουν από την οριστική πράξη εφαρμογής της 
πολεοδομικής μελέτης ή προέρχονται από τις εισφορές σε γη, σύμφωνα με το άρ¬ 
θρο 8 του Ν. 1337/1983 εφόσον έχουν: 

- Ελάχιστο πρόσωπο: έξι (6) μέτρα και 

- Ελάχιστο εμβαδόν: εκατό (100) τ.μ. 

3. Επιπλέον των προϋποθέσεων των προηγουμένων παραγράφων 1 και 2 το 
οικόπεδα θεωρούνται άρτια και οικοδομήσιμα εφόσον: α) στο οικοδομήσιμε 
τμήμα αυτών, εγγράφεται κάτοψη κτιρίου με ελάχιστη επιφάνεια πενήντα (50 
τ.μ. και ελάχιστη πλευρά πέντε (5) μέτρα, β) δε δημιουργήθηκαν από κατά¬ 
τμηση που έγινε κατά παράβαση των διατάξεων του από 22.6.1983 Π. Δ/χος 
(Δ’ 284). 

4. Μέγιστο ποσοστό κάλυψης των οικοπέδων εβδομήντα τοις εκατό (70% 
της επιφάνειας τους. 

5. Συντελεστής δόμησης: οκτώ δέκατα (0,8). 

6. Μέγιστο επιτρεπόμενο ύψος των κτιρίων: έντεκα (11) μέτρα. 

Άρθρο 6. 

Η ισχύς του παρόντος διατάγματος αρχίζει από τη δημοσίευσή του στην Εφη 
μερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων αναθέ 
τουμε τη δημοσίευση και εκτέλεση του παρόντος διατάγματος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Ιανουάριου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

ΚΩΣΤΑΣ I. ΛΙΑΣΚΑΣ 

